Karjalan ryhmä 'Nord'

Karjalan ryhmä Nord on Ukrainan asevoimien muodostelma, joka toimii Venäjän vapaaehtoisjoukon osana. Nord on vapaaehtoistaistelujoukko. Osasto on tarkoitettu kaikille Venäjän federaation suomalais-ugrilaisille ja pohjoismaisille kansoille. Ryhmän päätavoite on Karjalan tasavallan itsenäistyminen Venäjästä. == Historia ja ideologia == Nord perustettiin tammikuussa 2023. Sen taustalla toimivat Karjalan kansallisliikkeen aktivistit, jotka tavoittelevat Karjalan tasavallan itsenäistymistä. Nämä aktivistit muodostavat myös suurimman osan taisteluryhmän sotilaista. Aluksi taistelujoukko oli nimetty Vaseli Levosen mukaan. Ryhmä nimittää taistelijoitaan jääkäreiksi. Karjalan ryhmän miehet ovat suunnitelleet toimivansa Venäjällä myös tulevaisuudessa, sodan jälkeen. Sosiaalisessa mediassa he ovat maininneet, että nyt Ukrainassa taistelevat henkilöt tulevat muodostamaan uuden Karjalan armeijan, jonka he suunnittelevat vapauttavan Karjalan. Ryhmän muodostaminen kesti oman aikansa. Ensimmäinen ryhmään kytkeytyvä taistelija tuli Ukrainaan jo sodan alussa, vuonna 2014. Venäjän suurhyökkäyksen jälkeen vuonna 2022 ryhmän toiminta otti virallisemman muodon myös sotilaallisessa mielessä, kun karjalaisia ja muita Venäjän vähemmistökansojen edustajia liittyi vapaaehtoisina Ukrainan puolelle. Virallisesti osaston perustamisesta ilmoitettiin vuoden 2023 alussa. Karjalan ryhmä tunnetaan myös nimellä Nord, joka viittaa karjalaisuuden ohella muihinkin sen riveissä sotiviin pohjoisiin vähemmistökansoihin. Ryhmän miehillä on usein varusteissaan Itä-Karjalan lippu ja sen estetiikasta ammennettu oma tunnus. Lipun suunnitteli Akseli Gallen-Kallela heimosotien aikaan. Osaston symboliikassa ammennetaan perinteisestä karjalaisesta sekä pohjoiseurooppalaisista tunnuksista, heraldiikasta ja värimaailmasta. Sotilaat kantavat myös Inkerin lippua. Oman propagandansa mukaan karjalaiset ja ukrainalaiset ovat taistelleet rinta rinnan puna-armeijaa vastaan talvisodan aikana Karjalan alueella. Ukrainalaisia komensi tuolloin Juri Horlis-Horski. == Toiminta ja reaktioita == Nord julkaisi 19. tammikuuta 2023 kutsun kaikille halukkaille vapaaehtoisille liittyä taisteluryhmään. Vapaaehtoisten tulee täyttää seuraavat ehdot: * fyysisesti terve * ei ongelmia alkoholin tai huumeiden kanssa * uskoo perinteisiin pohjoismaisiin arvoihin * palava halu vapauttaa Karjala Venäjän miehityksen alaisuudesta * selkeä halu osallistua Vladimir Putinin terroristihallinnon voittamiseen Taistelujoukkoa on syytetty yhteyksistä Azov-pataljoonaan. == Tunnukset == Tiedosto:Ukrainian Karelian National Battalion Insignia - First Variant.png|linkki=https://en.wikipedia.org/wiki/File:Ukrainian_Karelian_National_Battalion_Insignia_- _First_Variant.png|Ryhmän ensimmäinen virallinen tunnus, sitä käytettiin tammikuusta lokakuuhun 2023. Tiedosto:Karelian National Battalion Insignia.png|linkki=https://en.wikipedia.org/wiki/File:Karelian_National_Battalion_Insignia.png|Ryhmän toinen virallinen tunnus, jota on käytetty lokakuusta 2023 alkaen. == Katso myös == * Sissipataljoona 5 * Heimopataljoona 3 * Erillinen pataljoona 7 * Erillinen pataljoona 8 * Prikaati Kuussaari * Itäkarjalaisten kansannousu * Suomalaiset vapaaehtoiset Ukrainan sodassa == Lähteet == Luokka:Ukraina- myönteiset vapaaehtoiset sotilasyksiköt Venäjän hyökkäyksessä Ukrainaan Luokka:Karjala